Ευρωπαϊκό Λαϊκό Κόμμα (πολιτική ομάδα)

Η **πολιτική ομάδα του Ευρωπαϊκού Λαϊκού Κόμματος** (European People's Party Group, EPP) είναι μια πολιτική ομάδα στο Ευρωπαϊκό Κοινοβούλιο που αποτελείται από ευρωβουλευτές από τα κόμματα-μέλη του Ευρωπαϊκού Κοινοβουλίου (EPP). Μερικές φορές περιλαμβάνει επίσης ανεξάρτητους βουλευτές ή/και βουλευτές από μη συνδεδεμένα εθνικά κόμματα. Η Ομάδα του ΕΛΚ αποτελείται από πολιτικούς με χριστιανοδημοκρατικό, συντηρητικό και φιλελεύθερο προσανατολισμό.

Το Ευρωπαϊκό Λαϊκό Κόμμα ιδρύθηκε επίσημα ως ευρωπαϊκό πολιτικό κόμμα το 1976. Ωστόσο, η Ομάδα του Ευρωπαϊκού Λαϊκού Κόμματος στο Ευρωπαϊκό Κοινοβούλιο υπάρχει με τη μία ή την άλλη μορφή από τον Ιούνιο του 1953, από την Κοινή Συνέλευση της Ευρωπαϊκής Κοινότητας Άνθρακα και Χάλυβα, καθιστώντας το μία από τις παλαιότερες πολιτικές ομάδες σε ευρωπαϊκό επίπεδο. Είναι η μεγαλύτερη πολιτική ομάδα στο Ευρωπαϊκό Κοινοβούλιο, από το 1999.

## Ιστορία
Μετά τον Δεύτερο Παγκόσμιο Πόλεμο, οι Ιδρυτές της Ευρώπης - ο Γάλλος υπουργός Εξωτερικών Ρομπέρ Σουμάν, ο Γερμανός Καγκελάριος Κόνραντ Αντενάουερ και ο Ιταλός Πρωθυπουργός Αλτσίντε ντε Γκάσπερι - ήθελαν να ανοικοδομήσουν μια ειρηνική Ευρώπη. Συνεργάστηκαν για να κάνουν το πρώτο κρίσιμο βήμα για τη δημιουργία μιας ενωμένης Ευρώπης, ιδρύοντας την Ευρωπαϊκή Κοινότητα Άνθρακα και Χάλυβα. 

Η Κοινοβουλευτική  Ομάδα- η τότε Χριστιανοδημοκρατική Κοινοβουλευτική Ομάδα- ιδρύθηκε στις 23 Ιουνίου του 1953 ως πολιτική ομάδα στην Κοινή Συνέλευση της Ευρωπαϊκής Κοινότητας Άνθρακα και Χάλυβα.

Η επόμενη γενιά παρουσίασε το όραμά της για την ευρωπαϊκή ολοκλήρωση που χρειαζόταν για να αναπτυχθεί η ευρωπαϊκή οικονομία σε μία ενιαία, μεγάλη αγορά. Οι θεσμοί της Ευρώπης αναπτύχθηκαν παράλληλα με την ένταξη, ενώ το Ευρωπαϊκό Κοινοβούλιο διεξήγαγε τις πρώτες του εκλογές το 1979. Το όνομά της Ομάδας άλλαξε σε Κοινοβουλευτική Ομάδα του Ευρωπαϊκού Λαϊκού Κόμματος.

Το ΕΛΚ, εμπνευσμένο από την ιδέα της επανένωσης μετά την πτώση του τείχους του Βερολίνου και την εγκατάλειψη του κομμουνισμού, προσέφερε την πλήρη υποστήριξή του στις αναδυόμενες πλουραλιστικές δημοκρατίες. Τα κεντροδεξιά κόμματα κέρδισαν την υποστήριξη του λαού, με την Κοινοβουλευτική Ομάδα να μετατρέπεται και να παραμένει η μεγαλύτερη στο Ευρωπαϊκό Κοινοβούλιο μετά τις ευρωπαϊκές εκλογές τον Ιούλιο του 1999.

Με την πάροδο του χρόνου, το ΕΛΚ προσάρμοσε την πολιτική του φιλοσοφία για να κάνει απολογισμό του μεταβαλλόμενου εκλογικού σώματος και δέχθηκε μετριοπαθείς και συντηρητικές πολιτικές ομάδες από τη Σκανδιναβία και την Κεντρική και Ανατολική Ευρώπη. Μεταξύ 1999 και 2009 μετονομάστηκε σε Κοινοβουλευτική Ομάδα του Ευρωπαϊκού Λαϊκού Κόμματος (Χριστιανοδημοκράτες) και Ευρωπαίοι Δημοκράτες, υιοθετώντας, ξανά, τον Ιούνιο του 2009 το όνομα Κοινοβουλευτική Ομάδα του Ευρωπαϊκού Λαϊκού Κόμματος (Χριστιανοδημοκράτες).

## Δομή

### Προεδρία
thumb|350x350px|Οι χώρες-μέλη του Ε.Λ.Κ.
Η Προεδρία απαρτίζεται από τον Πρόεδρο και δέκα Αντιπροέδρους. Ηγείται της Κοινοβουλευτικής Ομάδας στις συνεδριάσεις της Ολομέλειας και εκπροσωπεί την Κοινοβουλευτική Ομάδα εκτός Ευρωπαϊκού Κοινοβουλίου. 

Σήμερα η Προεδρία απαρτίζεται από τους κάτωθι

## Διατελέσαντες Πρόεδροι
Οι διατελέσαντες πρόεδροι της Κοινοβουλευτικής Ομάδας από το 1952 έως τις 18 Σεπτεμβρίου 2008 έχουν ως εξής:

## Μέλη
### 10ο Ευρωπαϊκό Κοινοβούλιο

## Παραπομπές


## Εξωτερικοί Σύνδεσμοι
*Επίσημη Ιστοσελίδα Ευρωπαϊκού Λαϊκού Κόμματος (Ομάδα Ευρωπαϊκού Κοινοβουλίου)

Κατηγορία:Πολιτικές ομάδες Ευρωπαϊκού Κοινοβουλίου